31991R2033
L 186/32
JURNALUL OFÍCIAL AL UNIUNII EUROPENE
REGULAMENTUL (CEE) NR. 2033/91 AL COMISIEI
din 11 iulie 1991
de modificare a Regulamentului (CEE) nr. 2077/85 de stabilire a normelor de aplicare a schemei de ajutor pentru producția de ananas conservat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 525/77 al Consiliului din 14 martie 1977 de instituire a unei scheme de ajutor pentru producția de conserve de ananas (1), modificat ultima dată de Regulamentul (CEE) nr. 1699/85 (2), în special articolul 8,
întrucât Regulamentul (CEE) nr. 2077/85 al Comisiei (3), modificat ultima dată de Regulamentul (CEE) nr. 1559/91 (4), a păstrat în definiția „conservelor de ananas”, care beneficiază de o schemă de ajutor, produsele care conțin drept lichid de acoperire siropul de zahăr; întrucât, dată fiind producția recentă de ananas conservat în suc de fructe, trebuie ca în definiția „conserve de ananas” să fie incluse și aceste produse;
întrucât măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul (CEE) nr. 2077/85 se adaugă teza următoare:
„Lichidul de acoperire poate fi constituit, de asemenea, din siropul de zahăr menționat anterior și/sau din suc natural de fructe pentru produsele care se încadrează în codurile NC ex 2008 20 91 și ex 2008 20 99.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 iulie 1991.